Ján Fiťma

Ján Fiťma (* 12. august 1971, Revúca) je slovenský tvorca kresleného humoru a portrétnej karikatúry.

Absolvent Filozofickej fakulty Univerzity Komenského v Bratislave. Kreslí kreslené vtipy, karikatúry významných osobností a politických predstaviteľov SR.

Tvorba 
 prvé diela uverejňoval v tlačových periodikách ako Tele plus, Slobodný piatok, Smena, Smena na nedeľu, Pravda, Obrana, Luskáčik, neskôr aj Hospodársky denník, Svět filatelie, či Kocúrkovo
 1994 - vytvoril grafický dizajn obálky časopisu Huncút, do ktorého zároveň prispieval
 1997 - začal spoluprácu so slovenskou edíciou časopisu Playboy kde pre rubriku „Kto je kto“ pripravoval karikatúry významných domácich i zahraničných osobností z prostredia umenia, politiky, športu, pričom karikatúru Jara Filipa považuje za jednu z najlepších
 2002 - v priestoroch Zvolenského zámku otvoril výstavu pod názvom „Kreslené skalpy“, na ktorej predstavil výber politických karikatúr, karikatúr osobností uverejnených v časopise Playboy a ako prekvapenie najväčšiu politickú karikatúru na Slovensku s názvom „Znova na štarte“
 2003 - za prítomnosti vtedajšieho predsedu Národnej rady SR Bélu Bugára a ministra obrany Pavla Kanisa otvoril v bratislavskej Mini gallery café ďalšiu výstavu „Kreslených skalpov“ (za veľkého záujmu médií vysvetlil myšlienku "kresleného skalpovania")
 2004 - ako prvý politický karikaturista vystavil svoje diela v priestoroch slovenského parlamentu. Médiám poskytol s trochou nadsádzky vyjadrenie, že jeho postavičky „dobyli parlament“
 2006 - na Letisku Sliač počas medzinárodného leteckého dňa „Slovak Air Fest“ pri príležitosti modernizácie lietadiel MiG-29 osobne venoval karikatúru prezidentovi SR Ivanovi Gašparovičovi.
 2009 - členom skupiny Scorpions pri osobnom stretnutí daroval spoločnú karikatúru, čo skupina s nadšením ocenila, karikatúru kultovej skupiny uverejnil aj známy ruský humoristicko-satirický týždenník KROKODÍL.
 2010 - stal sa oficiálnym členom združenia výtvarných umelcov Zvolenská sedmička.
 2011 - vytvoril pre noviny Pravda (slovenský denník) unikátne pexeso s karikatúrami hokejistov pri príležitosti konania Majstrovstiev sveta v ľadovom hokeji 2011 na Slovensku. Manažér skupiny Scorpions - Peter Amend, požiadal Jána Fiťmu o exkluzívny predaj autorských práv k spoločnej karikatúre členov skupiny, ktorú im daroval v roku 2009.

Ocenenia 
 1. miesto Medzinárodná súťaž "Piatok 13",  Piešťany (divácka porota),1996
 2. miesto Medzinárodnej súťaž "Piatok 13", Piešťany (divácka porota), 1998
 2. miesto Celoslovenská súťaž "Ochrana prírody v karikatúre", B. Štiavnica, 1999
 1. miesto Celoslovenská súťaž "Bez reklamy ani krok", Bratislave, 1999
 1. miesto Celoslovenská súťaž "Ochrana prírody v karikatúre", B. Štiavnica, 2000
 2. miesto Medzinárodná súťaž "Piatok 13", Bratislava, 2000
 1. miesto Celoslovenská súťaž "Usmejme sa na svet V.",  Nové Zámky, 2002
 3. miesto Medzinárodná súťaž "Gunther Grass", Jan Op De Beeck Web Contest , Belgicko, 2003  
 5. miesto Medzinárodná súťaž "Piatok 13", Piešťany (odborná porota), 2005
 3. miesto Medzinárodná súťaž "Piatok 13", Piešťany (odborná porota), 2006
 1. miesto Medzinárodná súťaž "Usmejme sa na svet XI.", Nové Zámky, 2008
 2. miesto Medzinárodná súťaž "o Bomburovu šabľu", Brezno, 2008
 2. miesto Medzinárodná súťaž "Fraštacký tŕň", Hlohovec, 2010
 5. miesto Medzinárodná súťaž "Ecological Cartoon Sokobanja", Srbsko, 2010
 2. miesto Medzinárodná súťaž "Karikatúry hokejových hviezd", Maďarsko, 2013
 1. miesto Medzinárodná súťaž "Fraštacký tŕň", Hlohovec, 2018

Externé odkazy  
 Oficiálna web stránka Jána Fiťmu
 Web stránka Zvolenskej sedmičky
 

Narodenia v 1971
Slovenskí karikaturisti